Fresno (Kalifornia)

Fresno az Amerikai Egyesült Államok-beli Kalifornia államában lévő Fresno megye székhelye. 2005-ös becslések alapján lakossága 464 727 fő, elővárosokkal együtt 1 002 284 fő. Fresno ezzel a hatodik legnépesebb kaliforniai város. Irányítószáma 937xx, telefonos előhívószáma 559. Fekvése Fresno a San Joaquin-völgyben található, amely az óriási, kaliforniai Középvölgy része. Kb. 100 km-re délre található a Yosemite Nemzeti Parktól. Ez a legközelebbi jelentős város a parkhoz. Mivel Fresno a 41-es főút és a 99-es állami autópálya kereszteződésénél található, a Los Angeles-ből érkező autós forgalom egyik fő kapujának számít. A mamutfenyőiről híres Sequoia és Kings Canyon Nemzeti Parkot is a Fresnót átszelő 180-as úton közelíthetjük meg. Fresnóban két nagy közpark van. Az Észak-Fresnóban lévő Woodward Park, amin belül a Shinzen Japán Kerteket, számos piknik területet és jó néhány km kiépített gyalogosutat találunk a San Joaquin folyó mentén. A belvárosi Roeding Park otthont ad a Chaffee Állatkertnek, a Rotary Játékországnak és „Meseországnak” (Storyland). Ezenkívül még sok kisebb park is található a városban. A város teljes területe eléri a 271,4 km²-t. Ebből 270,3 km² föld és 1 1 km² víz. A terület mindössze 0 42%-a víz. Demográfiai adatok A 2000-es adatok szerint a városban 427 652 lakos él 140 079 háztartásban és 97 915 családban. A népsűrűség 1582,2 fő/km². A város faji eloszlása: 50,17% fehér, 8,36% fekete, 1,58% indiai, 11,23% ázsiai, 0,14% csendes-óceáni, 23,36% egyéb és 5,16% kettő vagy több fajú. 39,87% volt latin-amerikai eredetű. Az átlagkereset egy háztartásban 32 236 $ volt egy évben, míg családonként ez 35 892 $-ra jött ki. Férfiak és nők arányában ez 32 279 $ és 26 551 $ volt. A fejenkénti éves jövedelem 15 010 $ volt. A lakosság 26,2%-a volt a szegénységi küszöb alatt. Fresnóban található Kalifornia legnépesebb kínai hmong közössége. Kelet-Fresnóban sok helyen számuk a lakosság 40-50%-át teszi ki. Ezenfelül a térségben nagyszámú ukrán ill. örmény bevándorló él. Története Fresno megyét 1856-ban alapították. Először Kőrisfa Szurdok (Fresno Creek) névre hallgatott, melyet a patakot övező fákról kapott. A spanyol Fresno szó kőrisfát jelent. Akkoriban a megye sokkal nagyobb volt. Magában foglalta egyfelől mai, saját területét, ezen felül pedig a mai Madera teljes egészét és San Benito, Tulare, Kings, Inyo és Mono megyék egyes részeit. 1872-ben a Központi Csendes-Óceáni Vasúttársaság (Central Pacific Railroad) létrehozott egy állomást egy bizonyos Anthony Easterby farmján, hogy új vasútvonalat indítsanak. Hamarosan elkészült az első bolt is. E köré az állomás és bolt köré épült fel később Fresno. A környező farmok lakosait is előbb-utóbb oda vonzották a vasút és a város adta lehetőségek. A 19. században a főleg fa épületekből álló városban sok tűz pusztított. Ezek közül a leghatalmasabb 1882-ben volt, amely teljesen elpusztította a város egyik részét. Az ezt követő évben is szörnyű tűzeset történt, 1883-ban. A második világháború előtt Fresnoban sok etnikai városrész volt: német, olasz és kínai városrészek. Közlekedés Autópálya Fresno-t a 99-es és a 41-es autópálya látja el észak-déli irányban. A 168-as autópálya is elhúz a város mellett, mégis Fresno a legnagyobb olyan amerikai város, amelyet közvetlenül egy autópálya sem köt szomszédos államokhoz. Repülőtér Fresnoi Yosemite nemzetközi repülőtér (Fresno Yosemite International Airport, korábban Fresno Air Terminal, rövidítése FYI vagy FAT) a legnagyobb helyi reptér, amely még kereskedelmi célokat is ellát. Hozzávetőleg évi 1,2 millió utasforgalommal bír, nemzetközi és belföldi járataival. Látnivalók Fresno Metropolitan Múzeum A Metropolitan múzeumban vándorkiállításokat rendeznek. A múzeumnak van egy tudományos központja is (Reeves ASK Science Center), melyet együttesen hoztak létre a San Francisco's Exploratorium szervezettel. A múzeum eredeti épülete 2006 őszéig, felújítások miatt zárva tart. Arte Américas Az Arte Américas egy helyi latin-amerikai kulturális központ, melyet 1987-ben alapítottak helyi művészek és tanárok, azért, hogy a Central Valley-t a latin-amerikai művészetek virágzó helyévé tegyék. Itt vizuális művészetek kiállításaival találkozni. [1] Fresno Művészeti Múzeum A múzeum a Rádió Parkban található, sorozatosan visszatérő kiállítási anyagokkal. Számos film programmal rendelkezik, művész filmekkel és külföldi filmek színes választékával. Fresno Grand Opera Az operában nemzetközileg elismert, világklasszikus darabokat játszanak. Fresno Filharmonikusok A város támogat egy megbecsült, regionális, filharmonikus zenekart. Save Mart Központ A Save Mart Központ arénája 2003-ban épült, a Shaw sugárúton. Számos zenei előadás, a The Rolling Stones-tól Andrea Bocelli-ig, és sok más rendezvény otthona volt már. Az arénát a világ 25. legtöbb jegyét eladó arénájaként rangsorolják. Forestiere Underground Kertek A Forestiere Underground Kertek-ben ([2]) Észak-Fresnoban, a 99 autópálya mellett, a híres szobrász, Baldasare Forestiere 40 év alatt épített fura szobrai állnak. Környék Belváros Sok évig a belvárost nagyon elhanyagolták. 1990 óta viszont drámai változásokon ment át és ma már sokan fektetnek be belvárosi ingatlanba. A történelmi Warnors Színház a Fulton utcában található. Sunnyside Fresno első gazdag negyede volt Sunnyside, Fresno keleti részén, melyet a Clovis sugárút határol nyugatról. Jóllehet, ma már nem tekintik annyira gazdagnak, mégis számos, jelentős személy lakik ezen a területen. Öreg Fügés Kert Az Öreg Fügés Kert (The Old Fig Garden), mely ma kb. 10 négyzetkilométer területen helyezkedik el, már régóta Fresno legtekintélyesebb környéke. Torony övezet A történelmi Torony Színház környékét nevezik Torony övezetnek, a belváros északi részén, élénk és vegyes kultúrájú üzletekkel, házakkal, éttermekkel és éjszakai szórakozó helyekkel, melyeket mára felújítottak az 1990-es évek közepén történt hanyatlás után. Minden évben bicikli versenyt tartanak az övezetben, a különböző korosztályok és szintek számára. Oktatás Négyéves képzések: Kaliforniai Állami Egyetem (California State University, Fresno) – állami Fresno Pacific University – egyházi / mennonita Kaliforniai Egyetem San Fransiscoban (University of California at San Francisco) – Fresnoi medikus oktatási program [3] Archiválva 2017. július 9-i dátummal a Wayback Machine-ben San Joaquin Jogi Főiskola (San Joaquin College of Law) – magán [4] Mennonite Brethren Biblical Seminary [5] Kaliforniai Keresztény Főiskola (California Christian College) – magán [6] Archiválva 2006. június 15-i dátummal a Wayback Machine-ben Alliant International University – Fresnoi Kampusz Fresnoi Nemzeti Egyetem (Fresno National University) [7] Phoenix-i Egyetem (University of Phoenix) Kétéves képzések: Fresno Városi Főiskola (Fresno City College) San Joaquin Völgy Főiskola (San Joaquin Valley College) [8] Heald Főiskola (Heald College) Kormányzat A város polgármesterei voltak: † hivatalában elhalálozott Profi sportok Híres személyek (ábécé sorrendben) Phil Austin – író, színész Robert Beltran – színész (Star Trek Voyager) Deborah Blum – Pulitzer-díjas riporter (Fresno Bee). Bruce Bowen – NBA játékos Cher – énekes-színész, Fresnói középiskolába járt (Fresno High School) Young Corbett III – profi bokszoló William Everson – költő Kevin Federline – táncos-énekes Victor Davis Hanson – történész, író Kirk Kerkorian – milliárdos üzletember Claude "Pop" Laval – fotós, történész Philip Levine – költő Larry Levis – költő Audra McDonald – színész-énekes Barry McGuire folk-énekes, dalszerző James Porteous – feltaláló William Saroyan – Pulitzer-díjas novella és drámaíró Kopi Sotiropulos színész, helyi tévés személyiség Gary Soto – költő DeShawn Stevenson – NBA játékos Brian Turner – költő Testvérvárosok Torreón, Mexikó Meshed, Irán Kuala Lumpur, Malajzia Kōchi, Japán Afula, Izrael Vagarsapat, Örményország Münster, Németország Verona, Olaszország Taraz, Kazahsztán Lahor, Pakisztán Jegyzetek További információk Fresno.ca.us Fresno városának hivatalos oldala Fresno Jobs munkakeresői oldal Fresnoban [9] Fresnoi történelmi társaság FresnoBee.com The Fresno Bee Flypinfo.org Fresno Leading Young Professionals CentralValleyExchange.com Central Valley Exchange FresnoCVB.org Archiválva 2010. február 5-i dátummal a Wayback Machine-ben Fresno Convention & Visitor Bureau